cyanic-selkie/wikianc huggingface dataset:
Adopsje
Adopsje is in wetlik proses wêrby't in persoan it âlderskip op him of har nimt fan in oare persoan, dat yn 'e regel in bern is. Dêrby wurdt de (wetlik jildige) famyljebân tusken it oangeande bern en syn/har biologyske âlden ferbrutsen en ferfongen troch in nije wetlik jildige famyljebân tusken de adopsje-âlden en it adoptearre bern, mei alle yn 'e wet fêstleine rjochten en plichten dy't dêrby hearre. De adopsje-âlden nimme dat bern dan oan as wie it harren eigen, en it adoptearre bern wurdt sadwaande ek wol in oannommen bern neamd. Sa'n bern kriget bygelyks de efternamme fan 'e adopsje-âlden, en dielt yn it erfrjocht sûnder ûnderskie mei eventuële biologyske bern.
Moderne tastân
Tsjintwurdich wurdt adopsje yn 'e regel sjoen as in ferskynsel dat twa problemen tagelyk oplost. Bern dy't gjin âlden hawwe, wurde âlden jûn, en âlden sûnder bern mar mei in bernewinsk sjogge dy winsk yn ferfolling gean. Ut ûndersyk is bleken dat it foar bern better is om oannommen te wurden as om op te groeien yn in bernetehûs. Dêrby is it wol oan te rieden om bern as jong mooglik te adoptearjen, om't har yn dit ramt by âldere bern hechtingsswierrichheden foardwaan kinne, benammen as it bern út in oar lân en in oare kultuer komt as de adopsje-âlden.
Jan Prakje
Komôf
Der bestiet eins mar ien dúdlike portretfoto fan Jan de Jong. Dy is dan ek brûkt foar de ôfbylding op de stickers.
Untnazifisearring
thumbnail|It fuortheljen fan in strjitnammeboerd It ûntnazifisearring of denazifisearring (Dútsk: Entnazifizierung) wie it proses dat yn de troch de alliearden besette Dútslân en Eastenryk nei de Twadde Wrâldkriich it suverjen fan dy lannen fan de nazy's. De middels dy't hja brûkten wiene propaganda om de befolking te konfrontearjen fan de misdieden fan de nazy's, it berjochtsjen fan nazy's neffens de Prosessen fan Neurenberch. Ek waarden guon nazy's yn de Amerikaanske besettingssône yn konsintraasjekampen opsletten en waarden hja ferbean wurk te sykjen. Nazistyske paramilitêre organisaasjes dy't nei de kriich noch wol bestiene, moasten útrûge wurde. Yn de Sowjet-besettingssône waarden nazy's nei kampen yn de Sowjet Uny stjoerd. Alle nazy-symboalen moasten ferdwine.
Nacht
Hoewol't de nacht yn it foarste plak mei tsjuster assosjearre wurdt, is it mar komselden folslein tsjuster. By helder waar skine de stjerren en wjerskynt de moanne it ljocht fan 'e sinne. Fral as it ljochtmoanne is, kin men nachts faak goed út 'e fuotten. Oan 'e oare kant sjocht men as de loft berûn is en it ek noch tsjustermoanne is, nachts faak gjin hân foar eagen. Yn eardere tiden, foar de útfining fan 'e elektrisiteit, wie de nacht dêrom in tiid dat der net folle dien waard, om 'e ienfâldige reden dat der gjin of te min ljocht foar wie. Ferljochting kaam doedestiden meast fan kjersen, dy't net inkeld djoer wiene en mar in teisterich ljocht joegen, mar ek noch brângefaarlik wiene. Sadwaande siet men jûns faak 'te skimerjen', wat ynhold dat men by it tatsjusterjende twiljocht yn 'e hûs siet te praten. As it wier nacht waard, gie men op bêd, om der by it earste ljocht faak wer ôf te kommen.
After Earth (film)
Plot
Tûzen jier yn 'e takomst hat de minskheid de Ierde fanwegen in wrâldwide miljeuramp al lang ferlitten om oare planeten te kolonisearjen. Dêrby binne se yn oarloch rekke mei in mysterieus ras fan bûtenierdske wêzens, de S'krell, dy't besykje de minsken út te rûgjen troch de planeten dêr't se har nei wenjen set hawwe, te besiedzjen mei saneamde ursa, moardsuchtige meunsters dy't blyn binne, mar eangst gewaarwurde kinne troch de útstjit fan feromoanen dy't mei de ûnderfining fan dy emoasje mank giet. De leden fan it Rangerkorps, de kriichsmacht fan 'e minskheid, kinne sokke wêzens oermânsk wurde troch it fielen fan eangst ôf te learen, sadat se ûnsichtber wurde foar de ursa.
Hy bout in flot en lit himsels in rivier ôfsakje, wêrby't er yn 'e sliep falt. As er nei in libbene dream oer Senshi wekker wurdt, is it hast tsjuster en sakket de temperatuer as in fallende bakstien. Kitai giet oan lân en stommelet in skoftke wezenleas om, oant er beswykt oan 'e kjeld en derhinne falt. Neitiid wurdt er fuortsleept. As er de oare moarns wekker wurdt, befynt er him yn in tsjustere kûle ûnder wat strewelleguod. Hy kladderet derút en ûntdekt dat de rôffûgel him nei de kûle tasleept hat en harsels mei útsprutsen wjukken oer de strewellen hinne drapearre hat om him waarm te hâlden. Sels is it bist yn 'e nacht oan ûnderkuolling deagien.
Pixar Animation Studios
Resultaten
Fierders hat Pixar mei syn films (anno 2018) 19 Oscars, 11 Grammy Awards, 8 Golden Globes en in ferskaat oan oare prizen wûn. Finding Nemo, The Incredibles, Ratatouille, WALL-E, Up, Toy Story 3, Brave, Inside Out en Coco wûnen allegear de Oscar yn de kategory bêste (lange) tekenfilm, de heechste priis dy't foar tekenfilms te krijen is. Yn 2009 krigen Pixar-bestjoerders John Lasseter, Brad Bird, Pete Docter, Andrew Stanton en Lee Unkrich op it Ynternasjonaal Filmfestival fan Feneesje de Gouden Liuw útrikt foar it hiele oeuvre fan harren bedriuw.
After Earth (film)
Beskuldigings fan nepotisme
Der wie in protte krityk op it feit dat Jaden Smith de wichtichste haadrol yn After Earth spilet. (It wie de twadde film wêryn't heit en soan Smith tegearre te sjen wiene, nei The Pursuit of Happyness út 2006.) Yn The Atlantic skreau Christopher Orr oer Jaden Smith: "It ûntbrekt him alhiel oan it garisma op it wite doek dat syn heit ta ien fan 'e grutste stjerren fan Hollywood makke hat." En Gary Wolcott fan 'e Tri-City Herald skreau "De 15-jierrige Jaden jout net blyk fan folle talint en hat nul komma nul garisma." Neffens Alex Pappademas fan Grantland wie After Earth in "pronkwein yn 'e optocht fan it nepotisme," en Mikhail Lecaros fan GMA beskreau de film as "losslein fan sûn ferstân en elts doel (útsein nepotisme)."
Opbringst
After Earth brocht yn 'e bioskopen yn 'e Feriene Steaten en Kanada $60,5 miljoen op, en yn alle oare lannen en territoaria $172,4 miljoen. Wrâldwiid kaam de opbringst dêrmei út op $232,9 miljoen. Ofset tsjin it budget fan $130 miljoen soe dat in winst betsjutte fan $102,9 miljoen. Troch de mânske marketingkosten kamen de studio's lykwols net út 'e kosten en litten se, neffens The Hollywood Reporter, sels in ferlies fan likernôch $20 miljoen. Bûten de Feriene Steaten die After Earth it it bêste yn 'e Folksrepublyk Sina, dêr't de film yn 'e bioskopen $34,5 miljoen binnenswile.
Boerebrulloft (De Jouwer)
Letter op de dei is der ringriden en hurddraverij.
Domtsjerke fan Havelberg
Bouskiednis
Yn de jierren 1840-1841 liet de Prusyske steat in restauraasje oan de tsjerke útfiere. Yn dy tiid krige de tsjerke in neffens de moade fan dy tiid neogoatysk portaal. Tusken 1907 en 1909 folge de fierdere restauraasje fan de fûneminten en de ferwulften. It westwurk krige doe in neoromaanske ferdjipping foar de klokken mei fiif arkades en in dakruter, wylst it 19e-iuwske neogoatyske portaal ferfongen waard troch in neoromaansk portaal.
Yutaka Akita
(6 augustus 1970) is in eardere Japansk fuotballer. Earder spile foar Kashima Antlers, Nagoya Grampus Eight en Kyoto Sanga FC. spile ek yn it Japansk fuotbalalvetal. Hy die mei oan it Aziatysk kampioenskip 1996, it Wrâldkampioenskip 1998, it Wrâldkampioenskip 2002, it Copa América 1999 en it Confederations Cup 2003.
Kull the Conqueror
Plot
De oare deis besiket Kull de slavernij yn Valusia ôf te skaffen, mar Tu leit him út dat de alâlde wetten fan it lân yn stiennen tafels úthoud binne, dy't yn 'e troanseal opsteld steane. Net ien kin dêr wat oan feroarje, en om't it rjocht fan 'e adel om slaven te hâlden dêryn fêstlein is, kin de slavernij net ôfskaft wurde. De yrritearre Kull, dy't war docht om in beskaafde kening te wurden, beslút dat er alteast Zareta har frijheid jaan kin, mei't sy syn eigen slavinne is, mar Zareta kiest derfoar om as tsjinneresse yn 'e harem te bliuwen. By in rit troch de stêd sjocht Kull hoe't in man troch de preester Mandara gisele wurdt. It docht bliken dat it Ascalante is, in preester fan in rivalisearjende religy dy't de god Valka ferearet. Dyselde wie troch Borna ferballe en syn religy ferbean. Kull oarderet dat ûnder syn regear elts ferearje mei wa't er wol en befellet Ascalante om 'e timpel fan Valka te weriepenjen.
Jan Lindeman
Jan Lindeman (Akkrum, 11 maart 1863 - Snits, 6 april 1936) wie in haadûnderwizer, oargelist fan de Minnistetsjerke yn Snits, muzyklearaar en klokkenist yn de Gemeente Snits.
Libben en wurk
Jan wie in musikus mei behoarlik talint dat er fan syn heit hie. Oars as syn heit, dy't in betûft muzikant wie, koe er ek komponearje. Jan stie bekend as in fleurich, freonlik en optimistysk minske wêrtroch't er frijwat oansjen yn de stêd wûn.
Provinsjale wei 913
De provinsjale wei 913 (N913) is in provinsjale wei yn Fryslân yn de gemeente Tytsjerksteradiel. De dyk foarmet in ferbining tusken de N31 by Garyp en de N356 (Sintrale As) by Sumar.
Slach by Wolf Mountain
De balâns
Yn 'e Slach by Wolf Mountain hiene de Yndianen alve deaden en in ûnbekend tal ferwûnen te betreurjen. Under de Amerikaanske ynfantery wiene trije deaden fallen en acht soldaten ferwûne rekke.
St. Louis
St. Louis of Saint Louis (útspr.: [se:nt 'lu:ɪs], likernôch: "seent lûû-is"; Frysk: Sint-Loadewyk) is in ûnôfhinklike stêd (dy't dus gjin diel útmakket fan in county) yn 'e Amerikaanske steat Missoury. Mei krapoan 320.000 ynwenners is it nei Kansas City de grutste stêd fan dy steat. As alle foarstêden en de omlizzende heal ferstedske krite meirekkene wurde, komt it befolkingstal sels út op hast 2,8 miljoen minsken. St. Louis leit oan 'e eastgrins fan 'e Missoery, oan 'e rivier de Mississippy, justjes besuden it punt dêr't de rivier de Missoery dêryn útmûnet.
Skiednis
Fan 'e 1840-er jierren ôf begûnen grutte oantallen Dútske en Ierske ymmigranten har yn St. Louis nei wenjen te setten, en it ynwennertal fan 'e stêd woeks oan fan minder as 20.000 yn 1840 ta 160.000 yn 1860. De Amerikaanske Boargeroarloch late ta twaspjalt yn 'e stêd: hoewol't Missoery in slavesteat wie dy't ornaris ta it Suden rekkene waard, sleat it him net oan by de Súdlike Konfederaasje, benammen om't in grutte Noardlike troepemacht dat, ta lulkens fan in grut part fan 'e ynwenners, tsjinkearde. Yn 1861, oan it begjin fan 'e oarloch, fûn der yn St. Louis in wapene treffen plak tusken boargers en Noardlike soldaten, wêrby't 28 boargers deade waarden. Likemin die de oarloch de pleatslike ekonomy folle goed, mei't it ferkear oer de Mississippy nei it Suden ta blokkearre waard. Wol waarden der yn 'e stêd mei izer beklaaide kannonearboaten foar it Noarden boud.
Lesbos
Ekonomy
Fierders hat it eilân te krijen mei in grut tal flechtlingen út it easten dat mei lytse boaten besiket Jeropa te berikken. Dêrby falle geregeldwei slachtoffers.
Provinsjale wei 910
De dyk begjint yn de gemeente Achtkarspelen benoardeasten Gerkeskleaster. Fan dat krúspunt ôf mei de N355, ek wol bekend as De Lêste Stoer, om't it it lêste plak wie dêr't in stoer foar de pont betelle wurde moast op it paad fan Grins nei Ljouwert, rint de trekwei de gemeente Noardeast-Fryslân yn. De trekwei rint oer Lytsewâld, Kollum en Westergeast, by Driezum del nei it westen nei Dokkum ta. De trekwei rint gâns de rûte by de Strobosser Trekfeart del.
Reedriden op de Olympyske Winterspullen 1968
Medaljespegel
De top-7 fan lannen dy't by it reedriden medaljes wûn ha tidens de Olympyske Simmerspullen fan 1968.
WordPress
Fryske staveringshifker
De staveringshifker wurdt levere troch de TinyMCE Spellcheck-plug-in. It kin wurdlisten fan Hunspell/Myspell, Aspell of beide tagelyk tapasse, ôfhinklik fan wat ynboud is yn it subprogramma Enchant.
Regearret-de-Fijân
Libben
Oan 'e ein fan 'e oarloch joech er him yn 1877 oer oan 'e Amerikanen, wêrnei't er him mei de oare Twa-Tsjettels nei wenjen sette yn it Cheyenne River Yndianereservaat (Cheyenne River Indian Reservation), yn 'e steat Súd-Dakota. It is ûnbekend wannear't Regearret-de-Fijân stoar, mar dat moat yn elts gefal nei 1913 west hawwe, doe't er it ferhaal oer syn dielname oan 'e Slach oan de Little Bighorn fertelde oan 'e etnolooch en skiedkundige Joseph K. Dixon, dy't opnaam yn syn boek The Vanishing Race ("It Ferdwinende Ras"), oer de Yndianen.
Český Krumlov
Skiednis
Český Krumlov foel nei de Twadde Wrâldkriich yn de grinzen fan Tsjechoslowakije. De Dútsktalige befolking fan Sudetenlân waard kollektyf straft en de hiele mienskip ferballe. Český Krumlov waard fanôf dy tiid in stêd mei in homogeen tsjechyske befolking. Under kommunistysk bewâld ferfoel de histoaryske stêd, mar nei de Flewielen Revolúsje fan 1989 is der in soad dien om de stêd yn âlde gloarje te renovearjen.
Sûnt 1992 stiet de histoaryske binnenstêd op de list fan it wrâlderfgoed fan UNESCO. Tsjintwurdich is Český Krumlov in populêr plak foar toeristen.
Albertdina
Beskriuwing
De Albertdina is in achtkante grûnsiler mei in mitselde ûnderbou. De wjukken hawwe in flecht fan 22 meter en in âldhollânsk wjuksysteem. Kape en achtkant binne reitdutsen.
Tam o' shanter (holdeksel)
Skiednis
It meitsjen fan tam o' shanters wie yn Skotlân eartiids in spesjaal ambacht, wêrfan't de beoefeners har tsjin 1599 yn fiif Skotske stêden (Edinburch, Aberdeen, Perth, Stirling, en Glasgow) yn in gilde feriene hiene. Soksoarte baretten wiene oan 'e ein fan 'e sechstjinde iuw nei't it skynt de moade foar sawol hearen as tsjinstfolk en dat bleau de hiele santjinde iuw troch sa. Nei't Robert Burns yn 1790 syn ferneamde gedicht publisearre hie oer in baretdragende Skot dy't leaver mei syn freonen yn 'e kroech siet as mei wiif en bern thús, rekke Tam o' Shanter, de namme fan sawol de haadpersoan as it gedicht sels, oan it begjin fan 'e njoggentjinde iuw yn 'e moade om 'e âldste foarm fan 'e Skotske baret fan oare foarmen (lykas de Balmoral-baret) te ûnderskieden.
Biatlon op de Olympyske Winterspullen 2014
Medaljespegel
De top-10 fan lannen dy't by it biatlon medaljes wûn ha tidens de Olympyske Winterspullen fan 2014.
Karoun Demirjian
Jonkheid en oplieding
Demirjian folge heger ûnderwiis yn 'e stêdekloft fan Boston, dêr't se ûnder har studintetiid by de universiteitsradiostjoerders WHRB en WMFO earst as discjockey wurksum wie op it mêd fan klassike muzyk, mar al rillegau ynstee dêrfan nijsbulletêns begûn te fersoargjen. Fierders song se ferskate jierren yn 'e Harvard College opera en wie se fan dy feriening yn har lêste stúdzjejier de skathâlder. Ek droech se artikels by oan 'e universiteitskrante de Harvard Crimson. Yn 2003 studearre se cum laude ôf oan 'e prestizjeuze Universiteit fan Harvard, mei in bachelortitel yn skiednis. Neitiid learde se fierder oan 'e Fletcher School of Law and Diplomacy, dêr't se yn 2006 in mastergraad behelle yn ynternasjonale wetjouwing.
Ringkirche (Wiesbaden)
Skiednis
Wiesbaden seach yn de 19e iuw it ynwennertal hurd oanwaaksjen; de kuerstêd wie in wichtich toeristysk doel foar de hegerein en de ynternasjonale adel. Nei de annekaasje fan it hertochdom Nassau troch Prusen wisten ek de Prusyske kenings en de lettere keizers harren wei nei Wiesbaden te finen, dy't it Nassauske stedsslot as residinsje foar harren besite brûkten. Benammen keizer Wilhelm II mocht dêr graach wêze. Hy kaam somtiden wol trijeris yn 't jier nei Wiesbaden en sette him persoanlik yn foar de ûntjouwing fan de stêd. De stêd makke in enoarme bloei mei en telde om de iuwwikseling de measte miljonêrs fan it Ryk. Yn 1871 hie de stêd noch 35.500 ynwenners en yn 1910 wie dat tal al tanommen oant 109.000. Ut dy tiid stamme talrike bouwurken dy't represintatyf binne foar de doedestiidske bloei fan de stêd, lykas it Steatsteater (1894), it Kurhaus (1907) en it Sintrale Stasjon (1906). De ûntjouwing hie ek gefolgen foar de protestanske gemeente fan de stêd. Yn 1853, doe't mei de bou fan de Marktkirche útein set waard, telde de gemeente likernôch 9.500 leden. Doe't de tsjerke iepene waard wie it noch de ienige protestanske tsjerke fan Wiesbaden. Mar al gau wie de nije tsjerke fierstente lyts: it ledetal fan de protestanske gemeente naam yn 1871 ta oant 23.000 en yn 1875 oant 29.000 leden. Yn 1879 waard in twadde protestanske tsjerke yn de stêd iepene: de troch Johannes Otzen ûntwurpen Bergkirche. It tal protestanten bleau tanimmen en al gau moast in tredde tsjerke boud wurde. Fanwegen de goede ûnderfinings mei de Bergkirche waard Johannes Otzen ek de foar de tredde tsjerke as arsjitekt oanwiisd.
Arsjitektuer
It grûnplan fan de tsjerke bestiet út in fjouwerkant fan 20 meter lang en breed mei skeve hoeken, oan de fjouwer siden oanfolle mei in oanbou yn de foarm fan in heale achthoek dêr't de galerijen yn ûnderbrocht binne. Op de kreake fan de eastlike oanbou stiet it piipoargel en is de romte foar it sangkoar. Under de eastlike kreake skiedt in muorre de dêr efterlizzende konsistoarje, oare romten en de haadtoer fan de preekstoel, dy't yn in nis stiet. Oan de kant fan de haadtoer is efter in brede bôge op de grûn de saneamde Reformaasjehal ûnderbrocht. Oars as it liket foarmet de hal gjin haadyngong, dy leit nammentlik oan de westlike kant fan it gebou. De rjochthoekige haadtoer giet yn it boppeste diel oer yn twa twillingspitsen. Oan de kanten fan de haadtoer en noardlik en westlik fan de westlike oanbou binne lytse treptuorkes tafoege.
Fan bûten hat de tsjerke dus de skyn dat de haadyngong yn de eastlike toer leit mei dêr efter in tsjerkeskip dat troch in dwersskip (de sintrale bou) ûnderbrutsen wurdt en úteinlik einiget yn in koer of apsis (de echte yngongshal). Om't de echte haadyngong lykwols oan de westlike kant leit, koe de tradisjonele eastlike oriïntaasje fan de tsjerke hanthavene wurde en krige it liturgyske sintrum syn plak oan de eastlike kant.
Nieuwolda
Nieuwolda wie oant 1990 in eigen gemeente, mar waard dêrnei part fan de gemeente Scheemda, dy't yn 2010 wer opgie yn de nije gemeente Aldamt. It doarp telde neffens it CBS yn 2019 1.370 ynwenners.
Jičín
Bestjoerlike yndieling
Jičín bestiet út de stedsdielen Dvorce, Holínské Předměstí, Moravčice, Nové Město, Popovice, Pražské Předměstí, Robousy, Sedličky, Soudná, Staré Město en Valdické Předměstí.
Tongblierkrisis
It sintrum fan 'e útbraak lei yn 'e provinsje Gelderlân, dêr't 21 bedriuwen romme waarden. Fierders wiene der trije romme bedriuwen yn Oerisel en twa it noardeasten fan Fryslân: ien yn Ie en ien yn Eanjum. Fierders waarden ek it Feriene Keninkryk en dielen fan Frankryk troch tongblier troffen. Om net it gefaar te rinnen de tongblier noch fierder te fersprieden, waarden in protte eveneminten ôflast dêr't in soad minsken op ôf komme soene. Sa gie Keninginnedei yn 2001 oer, wêrby't keninginne Beatrix en leden fan it Keninklik Hûs Hoogeveen en Meppel, yn Drinte, besykje soene. Yn 2002 fûnen dy besiken dochs noch plak.
Grutte Tsjerke (Skiedam)
Ynrjochting
De monumintale preekstoel datearret noch fan foar de ynfiering fan de protestantske earetsjinst. De panelen fan de kûb binne fersierd mei de evangelisten en Jezus as Goede Hoeder. De kânselbibel rêst op in op twa dolfijntsjes einigjende koperen lessener út 1648. It klankboerd út 1948 is fersierd mei âld fykwurk fan in hearebank. It doophek út 1642 is net mear kompleet en hat in koperen doopbôge, ien fan de âldsten fan Nederlân. De tsjerke hat let 18e-iuwske hearebanken en in bank mei it jiertal 1596. Oan de muorren hingje trije grutte tekstbuorden út de 17e iuw: in boerd út 1619 mei de Tsien Geboaden, in boerd út 1600 oer de Tachtichjierrige Kriich en ien út 1617 mei de tolve artikels fan it kristlike leauwe. Oan ien fan de pylders is it epitaaf te finen fan Kornelis Haga (1578-1654), de earste ambassadeur fan de Republyk fan de Feriene Nederlannen yn it Ottomaanske Ryk.
Dakota Plains Wahpeton Naasje
Skiednis
It ûntstean fan 'e Dakota Plains Wahpeton Naasje sels datearret lykwols fan 1972, doe't de Sioux Village-stamme útinoar foel yn twa ôfsûnderlike stamme-organisaasjes: de Dakota Plains Wahpeton Naasje en de Dakota Tipi Earste Naasje.
Joseph Kotalla
Ek nei dy oanstelling stie Kotalla ûnder behanneling fan in psychiater. Fan desimber 1942 ôf oant april 1943, waard hy ferplege op de psychiatryske ôfdieling fan in Dútsk militêr sikehûs yn De Haach. Kotalla wie UnterSchutzhaftlagerführer en yn dy fuksje ferfong hy Berg as kommandant at dy dêr net wie.
Kotälla waard kwalifisearre as ien fan de meast wreedferneande kampbeulen fan Amersfoart en krige de bynamme Beul fan Amersfoart. Hy hie it fral net stean op Joaden en prysters. Kotalla die ferskate kearen mei yn in fjoerpeloton.
De Sterrenberg
Skiednis
De mûne stie oarspronklik yn it East-Fryske Weener en wie dêr fan de famylje Sterrenberg. De mûne, oarspronklik boud yn 1786, wie healwei de jierren 1970 brekfallich woarn en in amtner fan de doetiidske gemeente Nijeveen krige by tafal te hearren dat de famylje wol fan de mûne ôf woe. Werom yn Nijeveen besocht de amtner meistanners te krijen foar de ferhûzing fan de mûne nei Nijeveen, mar der wie polityk ferset fan û.o. boargemaster Niemeijer. Nettsjinsteande it ferset slagge it dochs in mearderheid yn de gemeenterie foar it útstel te krijen om de mûne foar in symboalysk bedrach oan te keapjen. Betingst fan de famylje Sterrenberg wie wol dat de mûne yn deselde steat wer opboud waard, itjinge troch de firma Schakel út Eksmoarre útfierd waard. De weropbou yn Nijefean fûn plak yn 1977, it jier dat Nijefean 500 jier bestie. De mûne waard op 11 augustus 1977 troch prins Claus iepene.
Scheemda
Namme
Scheemda hiet oarspronklik Eexta-scheemte (de hiemen fan Eexta), dat letter ôfkoarte waard ta Scheemte en sadwaande ta Scheemda.
Akinori Nishizawa
(18 juny 1976) is in eardere Japansk fuotballer. Earder spile foar Cerezo Osaka, Volendam, Espanyol, Bolton Wanderers en Shimizu S-Pulse. spile ek yn it Japansk fuotbalalvetal. Hy die mei oan it Aziatysk kampioenskip 2000, it Confederations Cup 2001 en it Wrâldkampioenskip 2002.
Juliet E. McKenna
Libben en karriêre
Yn har folgjende trije searjes, dy't yn deselde wrâld as de Tales of Einarinn spylje, wurke McKenna hieltyd in aspekt fierder út dat se al yn 'e Tales of Einarinn neamd hie. Sa sette se yn 2003 útein mei de fjouwerdielige rige The Aldabreshin Compass, wêrby't se djipper yngie op 'e Aldabreshynske Arsjipel, dy't se earder mar sydlings beljochte hie. Yn dy searje krije de eilannen te meitsjen mei in ûnferwachtse ynfaazje dy't ûnderstipe wurdt troch tsjoenderij, in ferskynsel dêr't yn 'e Aldabreshynske kultuer in slim taboe op rêst. De ealman Daish Kheda sil him oan 'e keatlings fan tradysje en religy ûntwrakselje moatte om in ûnhillich bûnsgenoatskip te sluten mei de ferfijde tsjoenders fan Hadrumal, as er syn lân en folk rêde wol fan in skriklik lot.
Wurk
(spylje allegear yn deselde wrâld)
Kânselier
Denemark
Yn Denemark ûntstie de funksje fan kânselier (kansler) yn 'e tolfde iuw en wie it oant 1660 de titel fan 'e minister fan Binnenlânske Saken. Faak hie dy sa'n soad macht dat er yn 'e praktyk de wiere lieder fan it regear wie. Nei 1660 waard de titel opwurdearre ta 'grutkânselier'. Yn 1730 waard wetlik de oantsjutting 'minister fan Binnenlânske Saken' ynfierd, hoewol't noch oant 1848 ynformeel fan grutkânselier sprutsen waard.
Baret
Skiednis
Ut archeologysk en keunsthistoarysk ûndersyk hat bliken dien dat holdeksels dy't ferlykber binne mei de moderne baret al sûnt de Brûnstiid yn noardlik Jeropa droegen wurde, en safier súdlik as Itaalje en Kreta, dêr't se yn gebrûk wiene by de Minoërs, de Etrusken en de Romeinen. Yn 'e Renêssânse waarden baretten benammen droegen troch de hegerein. De moderne dracht fan 'e Alpenmûtse, in soarte fan baret, troch boeren, arbeiders, fiskers en wurklju yn Frankryk en noardlik Spanje liket him ferspraat te hawwen fanút de Pyreneeën (en net de Alpen). De Skotske baret of tam o' shanter hat in hiel eigen skiednis.
Toverstêf
In toverstêf, toverroede of toverwisp is in stôk of stêf om rituële hannelings mei út te fieren. Sa'n attribút wurdt brûkt troch preesters fan ferskate religyen. Yn it foarste plak giet it dêrby om natoerreligyen en de wicca. Sjamanen fan folken fan oer de hiele wrâld brûke foar de útfiering fan harren rituëlen in toverstêf. In foarbyld foarmje datoangeande de datu, de sjamanen fan 'e Bataks fan Sumatra, dy't twa soarten toverstêven ûnderskiede: de mânselhege tunggal panaluan, dy't ryk fersierd is mei houtfykwurk, en de folle koartere, ienfâldiger útsjende tunggal malehat.
Provinsjale wei 981
De provinsjale wei 981 (N981) is in provinsjale wei yn de provinsjes Fryslân en Grinslân yn de gemeenten Achtkarspelen en Westerkertier. De dyk foarmet in ferbining tusken de N980 by Koerherne en de N369 by Boelensloane. By Surhústerfean krúst de dyk de N358.
De dyk is in twastripe-gebietsûntslutingswei mei bûten de beboude kom in maksimumfaasje fan 80 km/o. Yn de gemeente Achtkarspelen hjit de dyk Grinzerstrjitte, Jan Binnesleane, Dimpte Feart en Blauhûsterwei. Yn de gemeente Westerkertier hjit de dyk Provinsjalewei.
Marije-Himelfeartkleaster (Divnogorje)
Stifting
thumb|left|250px| Grottsjerke Yn 1653 waarden der 80 man nei it kleaster stjoerd om fortifikaasjes en gebouwen te bouwen as ûnderdiel fan de ferdigeningsliny fan de súdlike grinzen fan it Russysje Ryk tsjin de Tataarske ynfallen. It hiem waard fan in houten wâl omfieme en njonken wenferbliuwen foar de muontsen waard in earste houten Nikolaastsjerke boud. It jiertal 1653 wurdt dêrom beskôge as de offisjele stiftingsdatum fan it kleaster. Nei't yn 1658 de earste houten tsjerke ôfbaarnde, waard dy ferfongen troch in nije tsjerke, dy't wijd waard oan de ûntsliepenis fan de Mem Gods. It âlde noch oanwêzige grottestelsel waard fergrutte, krige nije gongen en der waard in nei Jehannes de Doper ferneamde grottsjerke ynwijd. It libben yn de grotten wie net maklik en dêrom bouden de bruorren nije sellen om yn te wenjen. thumb|260px| Jehannes de Dopertsjerke It kleaster waard faak oanfallen troch Tataren en ek de opstân fan Stenka Razin tsjin it tsarendom makke yn dy tiid it gebiet ûnfeilich. By de Tataarske ynfaazje fan 1671 waard it kleaster plondere en ferneatige. Nei de weropbou krige it kleaster twa kanonnen en fyfjin musketten, sadat de muontsen harren better ferdigenje koene.
Sovjet-tiid
It kleaster waard fergrutte en bleau oan 1924 iepen, doe't it opheft waard. Guon gebouwen waarden ôfbrutsen en de measte muontsen waarden yn de Don fersûpt. Ek de kleasterbibleteek belâne yn de Don en oare muontsen dy't harren skûl wisten te hâlden waarden yn de jierren 1930 deasketten. It kleaster krige ynearsten de funksje fan in fekânsjekoloanje en letter in sanatoarium. Yn 1988 krige it kompleks in museale funksje as ûnderdiel fan it 1100 hektare grutte Natoer- Arsjitekturaal en Argeologysk Museum Divnogorje, dêr't ek it unike lânskip fan in diel fan it streamgebiet fan de Don en de kalkrotsen ûnder foelen.
Tialda Hoogeveen
Auteur
Har Fryske ferhalen ferskynden yn it jeugdtydskrift LinKk en it Fryske basisskoalletydskrift Tsjek Magazine. In tal fan har losse gedichten waarden publisearre yn bondels. Sa waard yn 2011 nei oanlieding fan de Turing Nasjonale Gedichtewedstryd Was de was opnomd yn Dansen op de maat van het ogenblik. Foar Tsjek skreau se sân fersen oer it tema Wat gjinien wit.
Kokoseilannen
Geografy
De Súdlike Keelingeilannen binne 24 eilannen en eilantsjes dy't mei-inoar ien fan 'e beide atollen foarmje. De eilannen hawwe in mienskiplik oerflak fan 13,1 km². Allinnich Westeilân (Maleisk: Pulau Panjang) en Home-eilân (Pulau Selma) binne permanint bewenne, mar de befolking ûnderhâldt wykeinwenten op 'e measte oare gruttere eilannen. It ûnbewenne Noard-Keeling, dat likernôch 25 km noardliker leit, is in atol dat bestiet út mar ien C-foarmich eilân. It wurdt foarme troch in atolring dy't krekt net sletten is mei in iepening nei de lagune fan sa'n 50 m breed oan 'e eastkant. It eilân mjit 1,1 km² en is mei in stripe see deromhinne fan oardel km breed yn 1995 útroppen ta it Nasjonaal Park Pulu Keeling. Net ien fan beide atollen hat rivieren of marren, en de swietwetterfoarrieden binne sadwaande beheind ta ûndergrûnske opheapings fan reinwetter, dat op 'e gruttere eilannen op it swierdere sâlte wetter driuwt.
Earste Wrâldoarloch
Op 9 novimber 1914 fûn by de arsjipel de Slach by de Kokoseilannen plak, ien fan 'e earste seeslaggen fan 'e Earste Wrâldoarloch. In detasjemint fan 'e bemanning fan 'e Dútske kruser de SMS Emden gie oan lân op it eilân Direction om it tillegraafkabelstasjon te sabotearjen, mar it personiel dêrfan hie noch krekt de tiid en stjoer in needoprop út. De Australyske kruser de HMAS Sydney, dy't deunby in konfoai keapfarders begelate, reägearre dêrop, en yn it folgjende treffen rekke de Emden sa slim skansearre dat de bemanning it skip op it strân fan Noard-Keeling sette moast om't it oars sonken wie.
Twadde Wrâldoarloch
Yn 'e Twadde Wrâldoarloch wie it kabelstasjon op Direction wer fan fitaal belang, en it Britske garnizoen op 'e eilannen besocht sadwaande sa min mooglik de oandacht fan 'e Japanners te lûken. Nei de Fal fan Singapoer, yn 1942, waarden de eilannen formeel út Seylon (it letter Sry Lanka) wei bestjoerd. Yn 'e nacht fan 8 op 9 maaie fan dat jier fûn der in rebûlje ûnder de Seyloneeske soldaten fan it garnizoen plak, wêrby't twa deaden foelen foar't it ferset de kop yndrukt wurde koe. Neitiid waarden sân fan 'e muiters, dy't nei't it skynt ta harren die kommen wiene troch anty-ymperialistyske oertsjûgings, feroardiele ta de deastraf. Hoewol't der, nei't letter sein waard, by harren proses ferskate ûngeregeldheden plakfûn hiene, waarden trije fan 'e mannen ek wier-wier eksekutearre, wylst de fûnissen fan 'e oaren omset waarden yn finzenisstraffen.
Demografy
Neffens gegevens út 2009 hiene de Kokoseilannen doe 596 ynwenners, mei in befolkingstichtens fan 43 minsken de km². It haadplak is Westeilân, op it eilân mei deselde namme, en it grutste plak is Bantam, op Home-eilân. Yn etnysk opsjoch bestiet de befolking fan 'e Kokoseilannen út twa mienskippen: sa'n 500 Kokosmaleiers (83,3%), dy't op Home-eilân libje, en likernôch 100 (blanke) Angelsaksyske Australiërs (16,7%), dy't op Westeilân wenje.
Russysk-Otterdokse tsjerke (Wiesbaden)
De Russysk-Otterdokse tsjerke (offisjeel: Russisch-Orthodoxe Kirche der heiligen Elisabeth; Russysk-Otterdokse tsjerke fan de hillige Elisabeth) is in monumintaal tsjerkegebou op de Neroberch yn de Hessyske haadstêd Wiesbaden, Dútslân. De tsjerke stiet yn Wiesbaden ek bekend ûnder de namme Griechische Kapelle (Grykske kapel). Noardeastlik fan de tsjerke stiet it eardere hûs fan de behearder, dat tsjintwurdich brûkt wurdt as parochyhûs. Ek is dêr it russysk-otterdokske tsjerkhôf, dat ta de grutste otterdokske tsjerkhôven fan West-Jeropa heart. De tsjerke en de otterdokske gemeente falle ûnder it bisdom Dútslân fan de Russysk-Otterdokse Tsjerke yn it Bûtenlân.
Reinder Spriensma
Arrestaasje en konsintraasjekamp
Spriensma waard fêstset yn it Hûs fan Bewar yn Grins. Op 21 augustus 1944 waard er oerbrocht nei it konsintraasjekamp Kamp Vught yn Noard-Brabân. Lang hat er dêr net west. Na Mâle Tiisdei, 5 septimber 1944, waard de oare dei it kamp al ûntromme. De froulju waarden nei it frouljuskamp Ravensbrück brocht. De manlju, ek Reinder, waarden dy dei mei de trein op transport set nei Oranienburg. Hy moast oan 't wurk yn kamp Sachsenhausen bij Berlyn. Begjin jannewaris 1945 krige er in swiere longûntstekking. Dy waard him fataal. Syn stoflik omskot is kremearre yn it kamp. Reinder Spriensma wie doe 26 jier. Hy liet in jonge húshâlding mei twa lytse bern efter; syn frou wie swier fan harren tredde.
Kollektyf ûnbewuste
Evolutionêre oererving fan psychyske ynhâlden
Oars as Freud makket Jung ûnderskied tusken it persoanlik ûnbewuste en it kollektyf ûnbewuste. By Freud hat it 'persoanlik ûnbewuste' in folslein oare ynhâld en bestiet út ferkrongen ûnthâld en ûnderfining. By Jung lykwols is de ynhâld fan it 'kollektyf ûnbewuste' net ferwurven troch eigen ûnderfining mar tanket it harren bestean troch evolúsjonêre oererving. De minsklike geast is troch middel fan de harsenen neffens dizze opfetting krekt as de lea gepredisponeerd troch evolúsje. De harsens kinne ommers beskôge wurde as de drager fan de geast, sadat it kollektyf ûnbewust ôfhinklik is fan de evolúsje fan de harsens. Neffens dy hypoteze soe in ûnthâld út 'in earder libben' in ûnthâld út it 'kollektyf ûnbewuste' wêze kinne dat de hiele minskheid mienskiplik hat. Lykweardige dreamsymbolyk yn ferskillende kultueren, dêr't ek spoaren fan werom te finen binne yn de keunst of yn de algemy, tsjutten neffens Jung ek op dy mienskliplike, ûnbewuste ynhâlden. Neffens Jung sjogge wy yn it 'kollektyf ûnbewuste' de 'oer ûnderfining' fan de minske en dus delen alle minske, yn mear of mindere mjitte, ûnbewuste itselde 'oer ûnderfining'.
Max Payne (film)
Plot
Payne kringt Balder syn kantoar yn it plysjeburo binnen en trochsiket dat oant er op it dossier fan 'e moard op syn frou stjit. Op ien fan 'e foto's sjocht er dat de beide dieders dy't er sels deasketten hat, persiis deselde tatoeaazje fan wjukken op 'e earm hiene as Natasha. Neitiid giet er mei Mona nei de tatoeaazjesalon dêr't Natasha al har tatoeaazje's sette liet. De eigner fan dy saak leit harren út dat de wjukken in Walkuere symbolisearje, dy't yn 'e Noardske mytology it lot fan krigers yn 'e striid útornearret. Letter bringt Mona in besyk oan Jamie Hector, de lieder fan in Haïtiaanske binde, dy't har op it spoar set fan 'e âld-marinier Jack Lupino. Dy hat him ferskânze yn in âlde nachtklub mei de namme Rag Na Rock (in ferwizing nei de Ein fan 'e Tiden, dy't yn 'e Noardske mytology bekend stiet as Ragnarök). Mona beslút fan fierdere aksje ôf te sjen, mei't se sels it libben noch net wurch is.
Kollektyf ûnbewuste
Opfieding en argetype
It is dus wichtich dat, foar in goed begrip fan Jungs argetypen, wy it net opfetsje as folslein ûntwikkelde geastesbylden, as bygelyks ûnthâldbylden. Sa is it argetype fan de mem net it byld fan ien frou, gjin foto fan in mem, mar earder in negatyf dat troch sels te ûnderfinen ûntwikkelt wurde moat. Jung beneidrukt hjiroer it belang fan it sels ûnderfine foar de ûntwikkeling fan it bern. As ien by it grute wurde yn oanreitsing komt mei de meast diverske erfaringen, krije de latente bylden hieltyd mear kans harren te ûntwikkeljen. Sadwaande it belang fan in fariearde omjouwing, dy't soarget foar in yndividuaasje (bewustmeitsing) fan alle aspekten fan it kollektyf ûnbewuste.
Swimmen op de Paralympyske Simmerspullen 2004
4x50 m Wikselslach 20 pts
{| width=60%
4 x 100 m Frije Slach
{| width=60%
Science Fiction Chronicle Award
De winners waarden útornearre op grûn fan in opinypeiling ûnder de lêzers fan it moanneblêd, dat de SF Chronicle Awards wiene dus eins publyksprizen. Se waarden foar it earst útrikt yn 1982 en foar it lêst yn 1998, yn tolve ûnderskate kategoryen, wêrûnder bêste roman, bêste novelle, bêste koarte novelle, bêste koarte ferhaal, bêste omslachartyst en bêste dramatyske presintaasje. Under de winners fan 'e SF Chronicle Awards wiene skriuwers as Kim Stanley Robinson, Orson Scott Card, George R.R. Martin, C.J. Cherryh en Lois McMaster Bujold.
Patricia Locke
Patricia Locke (folút: Patricia A. McGillis Locke, en ek wol bekend ûnder har Lakota-namme Tawačin Wastewin; yn it Fort Hall Yndianereservaat (Idaho), 21 jannewaris 1928 – Phoenix (Arizona), 20 oktober 2001) wie in Amerikaansk heechlearaar, ûnderwiiskundige, aktiviste en religieus liedster fan Yndiaansk etnysk komôf.
The Eagle (film út 2011)
Plot
As Marcus geroften heart dat de earn fan it Njoggende Legioen earne yn Kaledoanje sjoen is, beslút er om it ding te sykjen en werom te bringen, om op dy wize de eare fan syn heit werom te winnen. Syn omke en de oare Romeinen mei wa't er gedoente hat, fine dat in healwiis plan, mei't gjin inkele Romein dy't him noard fan 'e Muorre fan Hadrianus weaget, ea weromsjoen wurdt. Marcus set lykwols troch en nimt Esca mei as gids en tolk. Tegearre reizgje se op in pear hynders nei it noarden, dêr't se troch in poarte yn 'e Muorre fan Hadrianus geane. Underweis wurdt dúdlik dat Esca syn master net lije mei. Hy is de soan fan 'e haadman fan 'e Briganten, in Keltyske stamme út it noarden fan Brittanje, en syn âlden en bruorren binne troch de Romeinen deade by in opstân. Esca walget fan alles dêr't Rome foar stiet, mar om't Marcus syn libben rêden hat, is er dyselde syn tsjinst skuldich.
George Yates
Tsjin nei de Boargeroarloch en priveelibben
Nei ôfrin fan 'e Boargeroarloch waard Yates fanwegen it oerskot oan ofsieren dat it gefolch wie fan it ôfslanken fan it Amerikaanske Leger yn fredestiid yn rang weromset nei twadde luitenant. As sadanich waard er op 26 maart 1866 tafoege oan it Amerikaanske 2e Kavaleryrezjimint, dat legere wie yn Fort McPherson, yn Nebraska. Op 31 jannewaris 1867 skiede er yn St. Louis fan Lucretia Beaumont Irwin, mei wa't er twa jier earder, op 5 jannewaris 1865, troud wie.
Hoed (betsjuttingsside)
hoed, in stevich holdeksel mei in râne rûnom
Bonifatiuskirche (Wiesbaden)
Ynterieur
Mear dekoraasje is der yn it koer te finen. By de renovaasje fan 1965 waard it âlde haadalter yn de koerôfsluting ferwidere. Sûnt 1967 stiet it nije folksalter op in ferheging fan read moarmer yn de fiering fan de tsjerke. Yn it koer steane in krusigingsgroep en bylden fan Fransiskus fan Assisy en Theresia fan Ávila.
Flok (ûnheilsbeswarring)
In spesifyk gefal fan in flok (dat as sadanich popularisearre is troch de media), is de saneamde Flok fan de Farao's, dy't de argeologen troffen hawwe soe dy't de grêftombe fan farao Tûtanchamon iepenbrutsen hiene. In oar spesifyk gefal is de Flok fan Tecumseh (fan it njoggentjinde-iuwske Sjâny-opperhaad Tecumseh) dy't resultearre yn it ferstjerren foar't se harren termyn úttsjinne hiene fan 'e presidinten fan 'e Feriene Steaten dy't keazen wiene yn jiertallen dy't dielber wiene troch 20, begjinnend yn 1840. Mei't Ronald Reagan en George W. Bush net foar de ein fan harren termyn stoaren, is dy flok tsjintwurdich dúdlik net mear fan krêft.
Holdeksel
Soarten holdeksels
Oer it algemien kinne holdeksels yn sân kategoryen yndield wurde: Soms wurde dêr noch twa kategoryen oan taheakke:
Erwin Zwart
Mei LDODK spilet hy in de Korfbal League. Yn it seizoen 2016/2017 en 2018/2019 spile de feriening de fjildfinale. Mar tsjin respektyflik Blauw-Wit út Amsterdam en Dos'46 út Nijeveen waard ferlern.
Slach by Cedar Creek (Montana)
Foarskiednis
Miles akseptearre dat foarstel en sette mei acht kompanjyen (A, B, C, D, E, G, H en I) fan it 5e Ynfanteryrezjimint ôf nei it moetingsplak oan 'e Cedar Creek, benoarden de Yellowstone. Op 20 oktober metten hy en Sittende Bolle inoar dêr. It opperhaad bea Miles in winter frij fan oanfallen oan as er syn krigers genôch munysje joech om op bizonjacht te gean. Miles stelde lykwols foar dat Sittende Bolle en syn oanhingers har oan him oerjaan en de striid opjaan soene. Dêr kamen se net fierder mei, dat se sprieken ôf om inoar nei oerlis mei har eigen respektivelike ûnderhearrigen de oare deis nochris te wurd. By de twadde omgong fan 'e ûnderhannelings, op 21 oktober, die bliken dat Sittende Bolle der net oer prakkesearre om him oer te jaan, en Miles hie oarders dêr't er net fan ôfwike koe. De besprekkings rûnen sadwaande al rillegau op 'e non en waarden ôfbrutsen.
Seksuology
Seksuology, fan it Latynske sexus ("geslacht") en it Grykske -λογία, -logia ("ferhanneling" of "betooch"), is de tûke fan 'e wittenskip dy't him dwaand hâldt mei de stúdzje fan 'e minsklike seksualiteit en alles dat dêrmei te krijen hat. In wittenskipper dy't him taleit op dizze dissipline is in seksuolooch. De seksuology is in relatyf nije stúdzje, dy't him foar it earst yn 'e twadde helte fan 'e njoggentjinde iuw begûn te ûntjaan, hoewol't it pas yn 1906 as in selsstannige tûke fan wittenskip erkend waard. Sûnt is de ûntwikkeling fan 'e seksuology fluch gien, benammen om't de minsklike seksualiteit geandewei de tweintichste iuw en fral by de Seksuële Revolúsje fan 'e 1960-er jierren út 'e taboesfear lutsen waard. Sûnt de jierren njoggentich is yn Nederlân de seksuology popularisearre troch de Flaamske tillefyzjeseksuologe Goedele Liekens.
Salomon fan Bretanje
Iere jierren
Salomon waard earne yn 'e earste helte fan 'e njoggende iuw berne as de soan fan Riwallon III fan Poher. Yn 851 sleat de Frankyske kening Karel de Keale nei syn nederlaach yn 'e Slach by Jengland frede mei Erispoë, dy't himsels neitiid as kening fan Bretanje profilearre. Yn it fredesferdrach hie Karel de greefskippen Rennes en Nantes en it Pays de Retz (dat foartiid diel útmakke fan Poitou) oan 'e rivier de Mayenne ta oan Erispoë ôfstien. Yn 852, nei't er in eed fan trou oan Karel de Keale sward hie, beliende dyselde ek Salomon mei Rennes, Nantes en Retz, sadat er op hast gelikense hichte mei Erispoë kaam te stean (dy't syn neef wie) en de foarnaamste ealman fan Bretanje (ûnder de kening sels) waard.
Steatsgreep en opstannen tsjin Karel de Keale
Nei alle gedachten om't er bang wie syn lienen te ferliezen as Loadewyk de Stammerder kening fan West-Frânsje waard, swarde Salomon yn 857 gear mei de fierders ûnbekende Almarchus om Erispoë te fermoardzjen, sadat er sels kening fan Bretanje wurde koe. Dat slagge. Neitiid siet Salomon yn 858 efter de grutskalige opstân fan Frankyske eallju út Neustrje tsjin it regear fan Karel de Keale. Yn 'e maityd fan dat jier ferjage it Bretonske leger Loadewyk de Stammerder út Le Mans. Doe't yn septimber 858 Loadewyk de Dútser, de kening fan East-Frânsje alhiel oant Orléans opteach, mette er dêr in Bretonske delegaasje dy't út namme fan Salomon trou oan him swarde.
Havelberg
Skiednis
Havelberg leit oan de rivier de Havel, likernôch 14 kilometer boppe it plak dêr't de Havel yn 'e Elbe útmûnet. Kening Otto I liet op de domberch in bisdom stiftsje mei missysintrum om de Westslaven te kristenjen. De Wenden wisten yn 983 by in grutte opstân it bisdom lykwols werom te feroverjen en de Dútske foarsten waarden oer de Elbe weromdreaun. Nei 150 jier slagge it kening Lotharius III yn 1130 de Havelberg wer yn te nimmen. De soannen fan de Slavenfoarst Wirikind wisten seis jier letter noch ienris Havelberg foar in lyts skofke werom te feroverjen, foardat Albrecht de Bear it plak definityf by it ryk foege.
De seeskipswerf brocht de stêd yn 1688 nije ekonomyske ympulzen. De bou fan seeskippen brocht de stêd oer de lânsgrinzen hinne grutte faam.
Fianen
Lizzing
De gemeente Fianen is de iennige Utertske gemeente besuden de rivier de Lek. De gemeente grinzet yn it noarden oan de Utertske gemeentes (mei de klok mei) Lopik, Iselstein, Nieuwegein en Houten, en wurdt fan dy gemeentes skieden troch de Lek. Yn it suden grinzet Fianen oan de gemeenten (fan east nei west) Kulemboarch, Leardam en Zederik.
Omaha (Nebraska)
Skiednis
Teffens ûntjoech Omaha him troch de spoarferbinings mei sawol it Easten as de westkust ta in sintrum fan 'e slachtfeehannel. Earst waard it fee yn Omaha yn feewagons laden en sa nei slachthuzen yn Sint-Louis, Chicago en San Fransisko ferfierd, mar men betocht al rillegau dat it folle effisjinter wie en ferfier allinnich it fleis nei it Easten en it Westen. Sadwaande waarden yn 1883 de Union Stockyards stifte, in fleisferwurkjende yndustry dêr't tsjin 1950 de helte fan it hiele arbeidspontinsjeel fan Omaha wurke. Op alle banen yn 'e slachthuzen fan Omaha kamen al mei gauwens grutte hoemannichten ymmigranten ôf. Tsjin 'e ein fan 'e njoggentjinde iuw hiene har ferskate etnyske enklaves yn 'e stêd foarme, bewenne troch Dútsers, Eastjeropeeske Joaden, Afro-Amerikanen út it Suden, Italjanen en Tsjechen. Natoerrampen lykas de Grutte Oerstreaming fan 1881, koene de ekonomyske groei fan Omaha net tsjinhâlde, noch ûnderskate gewelddiedige stakings, wêrby't yn 1882 it leger ynset wurde moast om 'e ûnderkrûpers tsjin 'e stakers te beskermjen.
Nasjonaal Monumint Pompeys Pillar
It Nasjonaal Monumint Pompeys Pillar (Ingelsk: Pompeys Pillar National Monument) is in opmerklike rotsformaasje oan 'e igge fan 'e rivier de Yellowstone, op likernôch 40 km noardeastlik fan 'e stêd Billings, yn it sintraal súdlike diel fan 'e Amerikaanske steat Montana. De eksakte koördinaten binne: 45°59′43″ noarderbreedte by 108°00′21″ westerlingte. De rotsformaasje is 45 m heech, beslacht yn oerflak 0,4 ha en bestiet út sânstien. Hy is foarme oan 'e ein fan it Kryt, sa'n 75 oant 66 miljoen jier lyn. It deunby leine plak Pompey's Pillar (Montana) is nei de rotsformaasje ferneamd.
Njoggende Legioen
Yn 'e Romeinske Republyk
Nei de moard op Julius Caesar besocht Caesar syn meistanner Fentidius Bassus om ta de weroprjochting fan it Sânde, Achtste en Njoggende Legioen te kommen, mar it is ûndúdlik oft dat slagge, en sa ja, foar hoe lang. Letter rôp Caesar syn erfgenamt Augustus Oktavianus de feteranen fan it Njoggende Legioen op om mei te fjochtsjen by it ûnderdrukken fan 'e opstân fan Sekstus Pompejus yn Sisylje. Nei't dêr de oerwinning behelle wie, waarden se nei Masedoanje stjoerd. It Njoggende bleau by Oktavianus yn syn oarloch fan 31 f.Kr. tsjin Markus Antoanius en Kleopatra, en focht mei yn 'e Slach by Aktium.
Unwis lot
Der binne twa listen oerlevere dy't Romeinske legioenen opsomje, beide út it regear fan keizer Septimius Sevearus (r. 193-211). De listen datearje fan nei 197, en oan 'e hân fan 'e ynhâld is dúdlik dat it Njoggende Legioen doe net mear bestie. It lot fan 'e legerienheid is ûnwis. Om't de ferwizings nei it Njoggende Legioen nei 108 hommels ophâlde, krige it de bynamme fan it 'Ferlerne Legioen' en waard der frijwat oer spekulearre. De tradisjonele teory waard troch de foaroansteande njoggentjinde-iuwske Noardfryske skiedkundige Theodor Mommsen op 't aljemint brocht, dy't riddenearre dat it Njoggende Legioen ûnder it regear fan keizer Hadrianus (r. 117-138) by in fjildtocht nei Kaledoanje troch de Keltyske stammen folslein útrûge wêze moast. Hy seach dat as de direkte reden foar it begjin fan 'e bou fan 'e Muorre fan Hadrianus yn 122, dy't it troch de Romeinen behearske Brittanje beskermje moast tsjin it barbaarske Kaledoanje. De teory fan Mommsen waard mids tweintichste iuw popularisearre troch de roman The Eagle of the Ninth fan Rosemary Sutcliff, dy't yn 1954 ferskynde.
Olympyske Winterspullen 2014
Alpineskyen
By de froulju waard der by it alpineskyen by de ôfdaling twa gouden medaljes wûn de Sloveenske Tina Maze en de Switserske Dominique Gisin behelen beide deselde tiid fan 1:41.57.
Roadeljen
Alle gouden medaljes by it roadeljen waarden wûn troch Dútslân.
Charlie's Angels (film út 2000)
Plot
Diskear set Charlie syn 'ingels' yn om Eric Knox op te spoaren, in softwareûntwerper dy't foar syn eigen bedriuw Knox Enterprises in revolúsjonêr stimwerkenningssysteem ûntwurpen hat. No is er lykwols ûntfierd út in parkearkelder. Neffens Knox syn sakepartner Vivian Wood, dy't Charlie's Angels yn 'e earm nommen hat, sit nei alle gedachten harren konkurrint Roger Corwin dêrefter. Corwin is de eigner fan in satellytkommunikaasjebedriuw dat Redstar hjit. Doe't syn besykjen om Knox Enterprises oer te nimmen in skoft earder ôfketste, soed er dat min ferkropje kinnen hawwe.
Dylan wit libben fuort te kommen en jout har wer by Natalie en Alex. As se op it kantoar fan Charlie's Angels ta rinne, eksplodearret it hiele gebou. Yn 'e rikjende ruïnes fine se lykwols in radioûntfanger dy't Bosley brûke kin om fia in radiostjoerder yn in falske kies ynformaasje troch te jaan oer it plak dêr't er finzen holden wurdt. Dat blykt in ferlitten fjoertoer oan 'e Pasifyske kust te wêzen. De ingels geane dêrhinne en witte Bosley te befrijen, mar se komme te let om Knox tsjin te hâlden by syn bepalen fan it ferbliuwplak fan Charlie. Se ferslane de Meagere Man, Vivian Woods en in hiel espel oare trewanten fan Knox yn man-tsjin-mangefjochten, en witte de fjoertoer krekt op 'e tiid te ferlitten foar't Knox út syn helikopter wei it gebou mei in raket opblaasd en sa al syn eigen meistanners deadet.
De Maasmûne
De mûne stie model foar de tredde bolwurkmûne yn it Brabânske Heusden.
Charlie's Angels (film út 2000)
Resultaat
Yn 'e Feriene Steaten en Kanada brocht Charlie's Angels $125,3 miljoen op, en yn alle oare lannen en territoaria nochris $148,8 miljoen. Dêrmei kaam de totale opbringst út op $264,1 miljoen. Ofset tsjin it budget fan $93 miljoen kaam dat del op in winst fan $171,1 miljoen. Charlie's Angels wie dêrmei de op alve nei meast opbringende film fan 2000.
Grutte Priis Formule 1 fan Yndia 2011
Utslaggen fan de Grutte Priis Formule 1 fan Yndia 2011 yn Greater Noida op 30 oktober 2011. It wie de santjinde fan 19 races fan de Formule 1 yn 2011. Hy waard op it sirkwy fan Yndia hâlden. De race waard hâlden oer 60 omgongen, op it 5,1 km lange sirkwy foar in raceôfstân fan 307,2 kilometer. It wie de earste GP fan Yndia.